cyanic-selkie/wikianc huggingface dataset:
ইবনে জাওজি
অনুপম চরিত্র
আল্লামা ইবনুল জাওজি রহিমাহুল্লাহ প্রতি সপ্তাহে একবার কুরআন মাজিদ খতম করতেন। মসজিদ এবং ওয়াজের মজলিসের প্রয়োজন ছাড়া ঘর হতে বের হতেন না। শুধু তাই নয়; বাল্যকালেও কখনো কেউ তাকে ছোটদের সাথে খেলাধুলা করতে দেখেনি। হালাল হওয়ার ব্যাপারে নিশ্চিত হওয়া পর্যন্ত কিছু আহার করতেন না। এ অভ্যাস তাঁর মৃত্যু অবধি অব্যাহত ছিল। তিনি স্বীয় সাইদুল খাতির গ্রন্থে উল্লেখ করেন, ‘দীনি ইলমের সাথে আমার ভালোবাসা সেই ছোটবেলা থেকে। এ ছাড়া অন্য কোনো শাস্ত্র বা পেশায় আমি কোনো আগ্রহ দেখতে পাই না। স্বল্প জীবন, অল্প ক্ষমতা আর এই ক্ষুদ্র সাহস নিয়ে দীনি ইলমের খেদমত করে যেতে চাই। এ ছাড়া অন্যদিকে মনোযোগ দেয়ার আর কোনো সুযোগ রয়েছে কি?’
গ্রন্থ রচনার বিস্ময়
আল্লামা ইবনুল জাওজি রহিমাহুল্লাহ কেবল জবান দ্বারা ওয়াজ-নসিহতের মাধ্যমেই দীন ও ইলমি খেদমত আঞ্জাম দেননি; লেখালেখি ও গ্রন্থ রচনায় তাঁর অবদান আরও বিস্ময়কর। আল্লামা ইবনে কাসির রহিমাহুল্লাহ বলেন, ‘আল্লামা ইবনুল জাওজি রহিমাহুল্লাহ এমন একজন বহুমুখী প্রতিভার অধিকারী ব্যক্তিত্ব ছিলেন, যিনি ছোট-বড় সর্বমোট তিনশ’টি গ্রন্থ রচনা করেছেন। তাফসির, হাদিস, ইতিহাস, গণিত, চিকিৎসা, ভাষা, সাহিত্য ও ব্যাকরণ শাস্ত্রে তাঁর গ্রন্থগুলো যুগান্তকারী ও স্বতন্ত্র ভূমিকা রেখেছে।’
তাঁর সর্বশ্রেষ্ঠ ও সর্বাধিক উপকারী গ্রন্থ হচ্ছে পঠিতব্য তালবিসে ইবলিস, উয়ুনুল হিকায়াত এবং সর্বশেষ লিখিত কিতাব হচ্ছে সাইদুল খাতির। তাঁর রচিত অন্যান্য গুরুত্বপূর্ণ কিতাবের উল্লেখযোগ্য কয়েকটি :
১. আখবারু আহলির রুসূখ ফিল ফিকহি ওয়াত্ তাহদীস বিমিকদারিল মানসূখ মিনাল হাদিস ২.আখবারুল হুমাকা ওয়াল মুগাফ্ফিলীন, ৩.আখবারুয্ যারাফ ওয়াল মুতামাজ্জিনীন, ৪.আখবারুন নিসা, ৫.আল আযকিয়া, ৬.বুস্তানুল ওয়ায়েযীন ওয়া রিয়াযুস্ সামেয়ীন ,৭.তারীখে উমর ইবনুল খাত্তাব  রদিয়াল্লাহু আনহু, ৮.আত্তারীখ ওয়াল মাওয়ায়িয, ৯.তাবসারাতুল আখইয়ার ফী যিকরি নাইলি মিসরিন ওয়া ইখওয়ানিহী মিনাল আনহার, ১০.তুহফাতুল ওয়ায়িয ওয়া নুযহাতুল মালাহিয, ১১.আত্তাহকীক ফী আহাদীসিল খিলাফ, ১২.তাকভীমুল লিসান, ১৩.তালবীসে ইসলিস, ১৪.তালকীহু ফুহূমিল আসার, ১৫.তাম্বীহুন নায়িমিল গুমার আলা হিফযি মাওয়াসিমিল উমার ১৬.দাফউ শুবহাতিশ তাসবিহ ওর্য়ারাদ্দু আলাল মুজাসসিমা, ১৭.যাম্মুল হাওয়া, ১৮.আয্যাহবুল মাসবূক ফী সিয়ারিল মুলূক, ১৯.রূহুল আরওয়াহ, ২০.রুঊসুল কাওয়ারীর ফিল খুতাবি ওয়াল মুহাযারাত ওয়াল ওয়ায ওয়াত তাযকীর, ২১.যাদুল মাসীর ফী ইলমিত্ তাফসির, ২২.সালওয়াতুল আহযান, ২৩.মানাকিবু ইমীরিল মুমিনীন উমর ইবনি আবদিল আযিয, ২৪.সিফাতুস্ সাফওয়া বা সাফওয়াতুস্ সাফওয়া, ২৫.সাইদুল খাতির, ২৬.আত্তিব্বুর রুহানী, ২৭.আল কারামিতা, ২৮.আল কিসাস ওয়াল মুযাক্কিরূন, ২৯.লুফতাতুল কাবাদ ইলা নাসীহাতিল ওয়ালাদ, ৩০.আল মুদাহহিস ফী উলূমিল কুরআনি ওয়াল হাদিস, ৩১.মুলতিকাতুল হিকায়াত, ৩২.মানাকিবুল ইমাম আহমাদ, ৩৩.মানাকিবু বাগদাদ, ৩৪.মানাকিবুল হাসান আল বসরি, ৩৫.আল মুনতাযাম ফী তারীখিল মুলূকি ওয়াল উমাম, ৩৬.মাওলিদিন নাবী সল্লাল্লাহু আলাইহি ওয়াসাল্লাম, ৩৭.আল ওয়াফা বিআহওয়ালিল মুস্তাফা, ৩৮.ইয়াকূতাতুল মাওয়ায়িয,৩৯. উয়ুনুল হিকায়াত।
আল্লামা ইবনুল জাওজি প্রণীত তাফসির-গ্রন্থসমূহ :
৪০.আল মুগনী ফিত্তাফসির, ৪১.যাদুল মাসীর ফী ইলমিত্তাফসির, ৪২.কিতাবুত তালখীস ৪৩.তাযকারাতুল আরীব ফী ইলমিল গারিব, ৪৪.তাইসীরুল বায়ান ফী ইলমিল কুরআন, ৪৫.ফুনূনুল আফনান ফী উলূমিল কুরআন, ৪৬.আল উজূহ্ ওয়ান নাযায়ির = নুযহাতুল উয়ূনিন নাযায়ির ফিল উজূহ ওয়ান নাযায়ির, ৪৭.মুখতাসারুল উজূহ ওয়ান নাযায়ির, ৪৮.নাসিখুল কুরআন ওয়া মানসূখুহু, ৪৯.আল মুসাফ্ফা বিআকফি আহলির রুসূখি মিন ইলমিন নাসিখি ওয়াল মানসূখ,৫০.আল ইশারাহ্ ইলা কিরাআতিল মুখতারাহ্, ৫১.আল মুনতাবিহ ফী উইয়ুলি মুশতাবাহ্, ৫২.আস্সাবআহ্ ফিল কিরাআতিস সাবআহ্, ৫৩.ওয়ারদুল আগসান ফী ফুনূনিল আফনান, ৫৪.গারিবুল হাদিস।
গায়রে উলুমে কুরআন বিষয়ক গ্রন্থাবলি :
৫৫.সুযূযুল উকূদ, ৫৬.আজীবুল খাতাব।
ভাষাজ্ঞানবিষয়ক গ্রন্থাবলি :
৫৭.তাকভীমুল লিসান, ৫৮.মুশকিলুস সিহাহ্,৫৯.আল মাকামাতুল জাওজিয়া ফিল মাআনিল ওয়াযিয়া,
তাঁর কিছু কিতাব সংক্ষিপ্তাকারে গ্রন্থিত করা হয়েছে। তন্মধ্যে-
আল্লাহ মহাবিশ্বের ভিতরে বা বাইরে নেই
ইবনে জাওজী আস-সিফাতে বলেছেন যে, আল্লাহ এই মহাবিশ্বের ভিতরে বা বাইরেও নেই। তাঁর মতে, "ভিতরে বা বাহিরে থাকার জন্য স্থান দখল করতে হয়, তাই কোন কিছু কোথাও থাকা মানে সে ঐ জায়গার স্থান দখল করেছে। কিন্তু আল্লাহর জন্য এই স্থান দখলের বৈশিষ্ট্য প্রয়োগ করা যায় না।
কবি
ইতিহাসবিদেরা বলেন, আল্লামা ইবনুল জাওজি রহিমাহুল্লাহ বৈচিত্র্যময় গুণে গুণী ও বহুমুখী প্রতিভার পাশাপাশি একজন বিদগ্ধ কবিও ছিলেন। তাঁর কবিতার এক বিশাল পাণ্ডুলিপি রয়েছে বলে তাঁরা অভিমত ব্যক্ত করেছেন। কিন্তু আমাদের কাছে তাঁর কবিতার কোনো বই পৌঁছেনি। তথাপি আলোচ্য গ্রন্থসহ তাঁর অধিকাংশ গ্রন্থে উদ্ধৃত ও উল্লিখিত চমৎকার কবিতামালা দেখে তাঁর কবিপ্রতিভা সম্পর্কে সম্যক ধারণা লাভ করা যায়। এছাড়া আল্লামা ইবনে কাসির রহিমাহুল্লাহ তাঁর বিখ্যাত আলবিদায়া ওয়ান নিহায়া গ্রন্থে ইবনুল জাওজি রহিমাহুল্লাহ এর কবিতা গুচ্ছের বেশ কিছু পঙ্‌ক্তি উল্লেখ করেছেন।
পরিশেষে আল্লামা ইবনুল জাওজি রহিমাহুল্লাহ এর জন্য আমরা আল্লাহ তায়ালার কাছে অফুরন্ত রহমত কামনা করি। তাঁর জ্ঞান দ্বারা সকলে যেন উপকৃত হতে পারি সেই প্রার্থনা করছি। মানুষ মৃত্যুবরণ করলে তার আমল বন্ধ হয়ে যায়। কিন্তু তিনটি আমল জারি ও বহমান থাকে।
বিশম্বর সিংহ
বিশম্বর সিংহ (জন্ম: ৮ নভেম্বর ১৯৬৯) ভারতের হরিয়ানার একজন রাজনীতিবিদ। তিনি বিজেপির হয়ে হরিয়ানা বিধানসভায় বাওয়ানী খেরা বিধানসভা কেন্দ্রের প্রতিনিধিত্ব করেন।
নাথুরাম গডসে
[[মোহনদাস করমচাঁদ গান্ধীর হত্যাকাণ্ডে জড়িত অভিযুক্তরা : শঙ্কর কিস্তায়িয়া, গোপাল গডসে, মদনলাল পাওয়া,দিগম্বর রামচন্দ্র বেঁজ, নারায়ণ আপ্তে, বিনায়ক দামোদর সাভাকর, নাথুরাম গডসে,বিষ্ণু রামকৃষ্ণ কারকারে|alt=|থাম্ব|250x250পিক্সেল]]
জীবনের প্রথমার্ধ
নাথুরাম বিনায়কক গডসে জন্মগ্রহণ করেছিলেন মহারাষ্ট্রীয় চিত্পবন ব্রাহ্মণ পরিবারে। তাঁর পিতা বিনায়ক বামনরাও গোডসে ডাক কর্মচারী ছিলেন; তাঁর মা ছিলেন লক্ষ্মী। জন্মের সময় তাঁর নাম হয় রামচন্দ্র। দুর্ভাগ্যজনক ঘটনার কারণে তাঁর নাম দেওয়া হয়েছিল নাথুরাম। তাঁর জন্মের আগে তাঁর মা-বাবার তিন ছেলে ও এক মেয়ে ছিল, তিনটি ছেলেই শৈশবে মারা গিয়েছিল। এই অভিশাপের ভয়ে রামচন্দ্রের জীবনের প্রথম কয়েক বছর ধরে মেয়ে হিসাবে বড় করা হয়েছিল, যার মধ্যে তার নাক ফোঁড়ানো এবং নাকের গয়না (মারাঠি ভাষায় নাথ ) পরানো হয়েছিল। তারপরেই তিনি "নাথুরাম" ডাকনাম অর্জন করেছিলেন। তার ছোট ভাইয়ের জন্মের পরে, তারা তাকে বালক হিসাবে দেখতে শুরু করেছিল।
গডসে পঞ্চম শ্রেণি পর্যন্ত বারামতির স্থানীয় স্কুলে পড়াশোনা করেছিলেন, তারপরে তাঁকে পুনেতে এক পিসিরর কাছে পাঠানো হয়েছিল যাতে তিনি একটি ইংরেজি-মাধ্যম স্কুলে পড়াশোনা করতে পারেন। স্কুলের সময়ে তিনি গান্ধীকে অত্যন্ত সম্মান করতেন।
মহাত্মা গান্ধীর হত্যা
১৯৪৮ সালের ৩০ শে জানুয়ারী, গান্ধী নয়া দিল্লির বিড়লা হাউজ থেকে বেরিয়ে হাউজের পিছনে একটি প্রার্থনা সভায় যাচ্ছিলেন উঁচু লন ধরে, গান্ধীর মঞ্চে ওঠার আগেই গডসে ভিড় ঠেলে বেরিয়ে তাঁর সামনে দাঁড়ায়। তিনি গান্ধীর বুকে তিনটি গুলি চালিয়েছিলেন। গান্ধী তৎক্ষনাত পড়ে যান, সেখানে উপস্থিত জনতা প্রচন্ড ধাক্কা খায়।   গান্ধীকে পুনরায় বিড়লা হাউসে তাঁর ঘরে নিয়ে যাওয়া হয়, যেখানেই তাঁর মৃত্যু হয়।
বিচার ও ফাঁসি কার্যকর
গডসেকে সিমলার পিটারহফের পাঞ্জাব হাইকোর্টে বিচারের জন্য রাখা হয়েছিল। ১৯৪৮ সালের ৮ নভেম্বর, তাকে মৃত্যুদণ্ড দেওয়া হয়। তিনি এজলাসে সকলের সম্মুখে বলেন যে, তিনি কেন মোহনদাস করমচাঁদ গান্ধী কে গুলি করে হত্যা করেন ? তিনি বলেন, মুসলিম লীগের সভাপতি মহম্মদ আলি জিন্নার ডাকা "ডাইরেক্ট একশন ডে"এর ফলে যত হত্যাকাণ্ড বাংলা এবং পাঞ্জাবে হচ্ছিল, তখন কোনো প্রতিবাদ গান্ধী করেননি কেন ? এবং স্বাধীনতার পরবর্তীকালে যখন সর্দার বল্লভ ভাই প্যাটেল মোহাম্মদ আলী জিন্নাহর পাকিস্তানকে ৪৩ কোটি টাকা দিতে প্রত্যাখ্যান করেন তখন গান্ধী আমরণ অনশনের হুমকি দিয়ে বল্লভ ভাই প্যাটেলকে টাকা দিতে বাধ্য করেন। যদিও শাস্তি লঘুকরণের আবেদন ভারতের প্রধানমন্ত্রী জওহরলাল নেহেরু, উপ-প্রধানমন্ত্রী বল্লভভাই প্যাটেল এবং গভর্নর-জেনারেল চক্রবর্তী রাজাগোপালচারী প্রত্যাখ্যান করেছিল এবং ১৯৪৯ সালের ১৫ নভেম্বর আম্বালা কারাগারে গডসের ফাঁসি হয়েছিল।
হেনরি মুর
হেনরি স্পেন্সার মুর ওএম সিএইচ এফবিএ (৩০ জুলাই ১৮৯৮-৩১ আগস্ট ১৯৮৬) ছিলেন একজন ইংরেজ শিল্পী। তিনি তার অর্ধ- বিমূর্ত বিশাল ব্রোঞ্জের ভাস্কর্যের জন্য যেগুলো পুরো পৃথিবীতে ছড়িয়ে আছে গণপূর্ত শিল্প হিসেবে ছড়িয়ে আছে। ভাস্কর্যের পাশাপাশি, মুর প্রচুর চিত্রশিল্প নির্মাণ করেছেন, যার মধ্যে দ্বিতীয় বিশ্বযুদ্ধের সময় লন্ডনবাসীদের বিমান আক্রমণ থেকে আশ্রয় নেওয়ার একটি চিত্র আছে, সাথে আছে কাগজে আঁকা আরও চিত্রলেখ।
তার আকৃতিসমূহ হচ্ছে সাধারণত মানব শরীরের বিমূর্ত আকার, সাধারণভাবে মা এবং সন্তানের অথবা শায়িত মূর্তির চিত্র। মুরের চিত্রসমূহ সাধারণত নারী মূর্তি ইঙ্গিত দেয়, ১৯৫০ সালের একটি পর্ব ব্যতীত যখন তিনি পারিবারিক দলের ভাস্কর্য তৈরি করেছিলেন। তার মূর্তিগুলো সাধারণত ছিদ্র করা থাকে অথবা ফাঁপা স্থানযুক্ত থাকে। অনেক ব্যাখ্যাকারী তার শায়িত মূতিগুলোর ঢেউখেলান আকৃতির সাথে তার জন্মস্থান ইয়র্কশায়ারের ভূচিত্র এবং পাহাড়সমূহের আকৃতির তুলনা করেছেন।
মুর জন্মগ্রহণ করেন ক্যাসলফোর্ডে, কয়লা খনির শ্রমিকের ঔরসে। তিনি তার খোদিত মার্বেল এবং বৃহদাকারের ব্রোঞ্জের বিমূর্ত ভাস্কর্যের জন্য বিখ্যাত হয়ে উঠেন, এবং যুক্তরাজ্যে আধুনিকবাদে একটি বিশেষ ধরনের আকৃতির প্রবর্তনে সহায়ক ছিলেন। পরবর্তী জীবনে বিশাল আকৃতির কাজ পূরণ তাকে করে তোলে অত্যন্ত ধনী। এতদ স্বত্বেও, তিনি সংযত জীবনযাপন করতেন; তার অর্জিত বেশিরভাগ অর্থই হেনরি মুর ফাউন্ডেশনে র বৃত্তিতে জমা হয়, যা শিক্ষা এবং শিল্পচর্চায় উৎসাহদানের অনুকূলে এখনও কাজ করে যাচ্ছে।
প্রথম জীবন
হেনরি মুরের জন্ম ক্যাসলফোর্ড ইয়র্কশায়ারের ওয়েস্ট রাইডিং, ইংল্যান্ডে, মেরি বেকার এবং রেমন্ড স্পেন্সার মুরের ঘরে। তার পিতা ছিলেন আইরিশ এবং প্রথমে খনির ডেপুটি পদাসীন হন এবং তারপরে ক্যাসলফোর্ডের হোয়েলডেল কয়লাখনির অধস্তন-ব্যবস্থাপক হন। তিনি একজন স্বশিক্ষিত ব্যক্তি ছিলেন সাথে তিনি ছিলেন সঙ্গীত এবং সাহিত্য অনুরাগী। তার ছেলেরা খনিতে কাজ করবে না এই প্রত্যয়ে তিনি তাদের অগ্রগতির জন্যে প্রাতিষ্ঠানিক শিক্ষাকে একটি পথ হিসেবে বিবেচনা করেন। আট সন্তানের মধ্যে সপ্তম হেনরি ছিলেন এমন এক পরিবারের সদস্য যা প্রায়ই অসচ্ছলতার সাথে যুদ্ধ করত। তিনি ক্যাসলফোর্ডে শিশু এবং প্রাথমিক বিদ্যালয়ে পড়ালেখা করেন যেখানে তিনি কাদামাটির মূর্তি নির্মাণ এবং কাঠে খোঁদাই শুরু করেন। তিনি স্বীকার করেন যে এগার বছর বয়সে তিনি ভাস্কর হওয়ার সিদ্ধান্ত গ্রহণ করেন সানডে স্কুলে পড়ার সময়ে মাইকেলএঞ্জেলোর অর্জনের কথা জানার পর।
দ্বিতীয়বারের প্রচেষ্টায় ক্যাসলফোর্ড গ্রামার স্কুলে তিনি ভর্তি হন, যেখানে তার কয়েকজন ভাইবোন পড়ালেখা করেছেন, যেখানে তার প্রধানশিক্ষক শীঘ্রই তার প্রতিভা এবং মধ্যযুগের ভাস্কর্যে আগ্রহ লক্ষ্য করেন। তার অঙ্কন শিক্ষক তার শিল্পজ্ঞান প্রসারিত করেন এবং তার অনুপ্রেরণায়, তিনি শিল্পকে তার পেশা হিসেবে গ্রহণ করতে বদ্ধপরিকর হন; সর্বপ্রথমে স্থানীয় শিল্প কলেজে ছাত্রবৃত্তির জন্যে পরীক্ষায় অংশগ্রহণ করে। মুরের প্রথম লিপিভুক্ত খোঁদাই কাজ- ক্যাসলফোর্ড সেকেন্ডারি স্কুলের স্কট সোসাইটির জন্যে একটি ফলক, এবং বিদ্যালয়ের যেসব ছাত্র প্রথম বিশ্বযুদ্ধে লড়তে গিয়েছিল তাদের সম্মানে একটি রোল অফ অনার- এই সময়ে নির্মিত হয়।
তার বাল্য প্রতিভা স্বত্বেও, মুরের বাবা-মা ভাস্কর হিসেবে তার প্রশিক্ষণের বিরুদ্ধে ছিলেন, যে পেশাকে তারা মনে করতেন চাকরির অল্প সুবিধার এক কায়িক পরিশ্রম হিসেবে। প্রশিক্ষণাধীন শিক্ষক হিসেবে সংক্ষিপ্ত এক সূচনার পর, মুর যে বিদ্যালয়ে পড়াশোনা করেছিলেন সেখানে শিক্ষক পদে নিয়োগ পান। আঠারো বছর বয়সে, মুর সেনাবাহিনীতে স্বেচ্ছাসেবক হিসেবে যোগ দেন। প্রিন্স অব ওয়েলস' ওন সিভিল সার্ভিস রাইফেলস সেনাদলে তিনি ছিলেন সবচেয়ে তরুণ এবং ১৯১৭ সালের ৩০ নভেম্বর বোরলন জঙ্গলে, ক্যাম্ব্রেইয়ের যুদ্ধে একটি গ্যাস আক্রমণে আহত হন। হাসপাতালে সুস্থ হওয়ার পর, তিনি যুদ্ধের বাকি সময়টা শারীরিক প্রশিক্ষক হিসেবে কাজ করেন, যুদ্ধবিরতি সাক্ষর হওয়ার পর ফ্রান্সে প্রত্যাবর্তন করেন। তিনি স্মৃতিচারণ করেন, "আমার জন্যে যুদ্ধটা রোমানটিক একটি অস্পষ্টতায় কেটে যায় বীর হওয়ার প্রচেষ্টায়।" এই মনোভাব বদলে যায় যখন তিনি যুদ্ধের নাশকতার কথা মনে করেন এবং ১৯৪০ সালে তিনি তার বন্ধু আরথার সেলের কাছে একটি চিঠিতে লিখেন, যে "এক বা দুই বছর পর [যুদ্ধের পরে] খাকির একটি উর্দির দেখা জীবনে যতকিছু ভুল এবং অযথা এবং জীবন- বিরোধী তা নির্দেশ করতে শুরু করে। এবং এখনও সেই অনুভূতি বিদ্যমান আছে।"
ভাস্কর হিসেবে সূচনা
মহাযুদ্ধের পর, মুর তার পড়ালেখা চালিয়ে যাওয়ার জন্যে প্রাক্তন-সৈন্য হিসেবে সরকারি অনুদান পান এবং ১৯১৯ সালে তিনি লিডস শিল্পকলা বিদ্যালয়ে (বর্তমানে লিডস শিল্পকলা কলেজ) ভর্তি হন, যা শুধুমাত্র তার ব্যবহারের জন্য একটি ভাস্কর্য স্টুডিও গড়ে তোলেন। কলেজে, তার দেখা হয় বারবারা হেপওয়ার্থের সাথে, একজন সহপাঠী যিনি নিজেও একজন খ্যাতনামা ব্রিটিশ ভাস্কর হয়ে উঠবেন, এবং তাদের মধ্যে বন্ধুত্ব গড়ে উঠে সাথে ভদ্র পেশাদারী এক প্রতিযোগিতা যা বহু বছর ধরে টিকে থাকে। লিডসে, মুর স্যার মাইকেল স্যাডলার, বিশ্ববিদ্যালয়ের উপাচার্য, আধুনিক নির্মাণের সংগ্রহের সংস্পর্শেও আসেন, যার সুস্পষ্ট প্রভাব তার অগ্রগতিতে পড়ে। ১৯২১ সালে, লন্ডনের রয়াল কলেজ অব আর্টে পড়ালেখার জন্যে মুর একটি বৃত্তি পান, হেপওয়ার্থ এবং ইয়র্কশায়ারের অন্যান্য সমসাময়িকদের সাথে। লন্ডনে থাকাকালীন, মুর আদিম শিল্প এবং ভাস্কর্য সম্পর্কে তার জ্ঞান প্রসারিত করেন, ভিক্টোরিয়া ও অ্যালবার্ট জাদুঘর এবং ব্রিটিশ জাদুঘরে নৃতত্ত্ব সংগ্রহ নিয়ে পড়াশোনা করে।
মুর এবং হেপওয়ার্থ উভয়ের ছাত্রজীবনের ভাস্কর্যগুলো আদর্শ রোমান্টিক ভিক্টোরিয়ান শৈলী অনুসরণ করে, এবং প্রাকৃতিক আকার, ভূচিত্র আর প্রাণীদের বিশিষ্ট মূর্তি অন্তর্ভুক্ত করে। মুর পরে চিরায়ত ধারণার ব্যাপারে অস্বচ্ছন্দ হয়ে উঠেন; পরবর্তীতে প্রাচীনতার সাথে তার পরিচয় এবং কন্সট্যান্টিন ব্র্যাঙ্কুসি, জ্যাকব এপ্সটাইন, হেনরি গউডিয়ে-ব্রেজস্কা এবং ফ্র্যাঙ্ক ডবসনের মত ভাস্করেরা তাকে স্পষ্ট খোদাই পদ্ধতি, যেখানে উপাদানের খুঁত এবং যন্ত্রপাতির দাগ সমাপ্ত ভাস্কর্যের অংশ হয়ে দাঁড়ায় তার দিকে ঠেলে দেন। এই পদ্ধতি অবলম্বন করে, মুর বিদ্যালয়ের শিক্ষকদের সাথে দ্বন্দ্বে পড়েন যারা এমন আধুনিক পদ্ধতির কদর করতেন না। ডারওয়েন্ট উডের (রয়াল কলেজের ভাস্কর্যের অধ্যাপক) নির্মিত এক অনুশীলনের সময়ে, মুরকে বলা হয়েছিল ডমেনিকো রসেলির দ্যা ভার্জিন এন্ড দ্যা চাইল্ডের মার্বেলের একটি রিলিফ অনুলিপি করতে, প্রথমে প্লাস্টারে কারুশিল্পটির ছাঁচ বানাতে, তারপর তাকে "পয়েন্টিং মেশিন" নামক এক যন্ত্রের সহায়তা নিয়ে, "পয়েন্টিং" নামক এক কৌশলে মার্বেলে পুনর্নির্মাণ করতে। এর বদলে, তিনি সরাসরি কারুশিল্পটি খোঁদাই করেন, উপরিভাগে এমনভাবে দাগ ফেলে যেমনটি পয়েন্টিং মেশিনের ফুঁটায় দাগ পড়বে।
১৯২৪ সালে, মুর ছয়মাসের একটি ভ্রমণ বৃত্তি পান যা তিনি উত্তর ইতালিতে মাইকেলেঞ্জেলো, জোত্তো দি বন্দোনে, জিওভানি পিসানো এবং আরও কতিপয় প্রাচীন গুরুদের মহান শিল্পকর্ম নিয়ে পড়াশোনা করে ব্যায় করেন। এই সময়ে তিনি প্যারিসেও যান, আকাদেমি কলারসিতে সময়ানুগ-নকশার ক্লাসের সুবিধা নিয়ে, এবং ট্রকাডেরোতে, একটি টল্টেক-মায়া ভাস্কর্যসদৃশ আকৃতির প্লাস্টারের ছাঁচ, দ্যা চ্যাক মুল, যা তিনি পূর্বে বইয়ে চিত্রলিপি হিসেবে দেখছেন তা দর্শন করেন। তার ভাস্কর্যের প্রধান প্রসঙ্গ হয়ে দাঁড়িয়ে মুরের কাজের ওপরে শায়িত মূর্তিটির গভীর প্রভাব ছিল।
হ্যাম্পস্টিড
লন্ডনে ফিরে এসে, মুর রয়াল শিল্পকলা কলেজে সাত বছরের শিক্ষক পদে যোগদান করেন। তাকে সপ্তাহে দুইদিন কাজ করতে হত, যার ফলে তিনি তার নিজের কাজে সময়ব্যায় করতে সক্ষম হন। তার প্রথম গণপূর্ত কাজ, দখিন হাওয়া (১৯২৮-২৯), ছিল ৫৫ ব্রডওয়েতে লন্ডন আন্ডারগ্রাউন্ডের সদর দফতরের দেওয়ালের উপরে করা 'চার হাওয়ার' আটটি কারুশিল্পের একটি। অন্য 'হাওয়ায়গুলো' সমসাম্যিক ভাস্কর যেমন এরিক গিল এবং মাটিসংলগ্ন শিল্পকর্মের নির্মাতা এপ্সটাইন দ্বারা খোদিত ছিল। ১৯২৮ দেখে মুরের প্রথম একক প্রদর্শনী, লন্ডনের ওয়ারেন গ্যালারিতে আয়োজিত। ১৯২৯ সালের জুলাইয়ে, মুর বিয়ে করেন ইরিনা র‍্যাডেটস্কিকে, রয়াল কলেজের একজন অঙ্কন শিক্ষার্থী। ইরিনা জন্ম নেন ১৯০৭ সালে কিয়েভে ইউক্রেনিয়-পোলিশ বাবামায়ের ঘরে। তার বাবা রুশ বিপ্লব থেকে ফেরত আসেননি এবং তার মা'কে প্যারিসে উদ্বাসিত করা হয় যেখানে তিনি একজন ব্রিটিশ সেনা অফিসারকে বিয়ে করেন। এক বছর পর ইরিনা'কে লুকিয়ে প্যারিসে আনা হয় এবং সেখানে বিদ্যালয়ে পড়াশোনা করেন ১৬ বছর বয়স পর্যন্ত, যার পরে তাকে বাকিংহ্যামশায়ারে তার সৎবাবার আত্মীয়দের কাছে বাস করার জন্য পাঠান হয়।
মুরের সাথে বিবাহে ইরিনা নিরাপত্তা খুঁজে পান এবং শীঘ্রই তার জন্য পোজ দিতে শুরু করলেন। তাদের বিয়ের অল্প কিছুদিন পরেই, তারা হ্যাম্পস্টিডে ১১এ পার্কহিল রোড এনডব্লিউ৩-এর একটি স্টুডিওতে থাকতে যান, কতাাপয় আভা-গার্ড শিল্পী যারা সেখানে নিবাস শুরু করছিলেন তাদের ছোট কলোনিতে যোগদান করে। অল্পকিছুদিন পরেই, হেপওয়ার্থ এবং তার দ্বিতীয় স্বামী বেন নিকলসন মুরদের স্টুডিওর মোড়ে একটি স্টুডিওতে থাকতে আসেন, যখন নাউম গ্যাবো, রোল্যান্ড পেনরোজ, সিসিল স্টিফেনসন এবং শিল্প সমালোচক হারবার্ট রিডও সেই এলাকায় বাস করছেন (রিড এলাকাটিকে উল্লেখ করেন "ভদ্র শিল্পীদের একটি নীড়" হিসেবে)। এটি রিডের প্রচারিত ধারণাগুলোর একটি দ্রুত পরনিষেকের দিকে নিয়ে যায়, যা জনগণের কাছে মুরের জনপ্রিয়তা বাড়াতে সাহায্য করে। এলাকাটি ইউরোপ মহাদেশের বিভিন্ন উদ্বাস্তু শিল্পী, স্থপতি এবং ডিজাইনারদের আমেরিকা যাওয়ার পথিমধ্যে থামার একটি স্থান হয়ে দাঁড়ায়- যাদের কেউকেউ পরবর্তীতে মুরের কাছ থেকে কাজ পাবেন।
১৯৩২ সালে, রয়াল কলেজে ছয় বছর শিক্ষকতার পর, মুর চেলসি শিল্পকলা বিদ্যালয়ের ভাস্কর্য বিভাগের প্রধান হিসেবে যোগদান করেন। শৈল্পিকভাবে, প্যারিসে তাদের নিয়মিত ভ্রমণ এবং যেমন পাবলো পিকাসো, জর্জ ব্র্যাক, জা আরপ এবং আলবার্তো জিয়াকমেতি'র মত বিশিষ্ট প্রগতিশীল শিল্পীদের সংস্পর্শে আংশিক প্রভাবে পড়ে মুর, হেপওয়ার্থ এবং সেভেন অ্যান্ড ফাইভ সোসাইটির অন্যান্য সদস্যরা ধীরে ধীরে আরও বিমূর্ত শিল্প, নির্মাণ করবেন। মুর অধিবাস্তববাদের সাথে খুনসুটি করেন, ১৯৩৩ সালে পল ন্যাশে র আধুনিক শিল্প আন্দোলন "ইউনিট ওয়ান"-এ যোগদান করে। ১৯৩৪ সালে, মুর স্পেন ভ্রমণ করেন, তিনি ভ্রমণ করেন আল্টামিরার গুহা (যাকে তিনি বর্ণনা করেছেন "গুহাচিত্রের রাজকীয় একাডেমী" হিসেবে), মাদ্রিদ, টলেডো এবং প্যামপ্লোনা।
১৯৩৮ সালে, মুরের প্রথমবারের মত কেনেথ ক্লার্কের সাথে দেখা হয়। এই সময় থেকে, ক্লার্ক মুরের শিল্পকর্মে একজন অসম্ভাব্য কিন্তু প্রভাবশালী রক্ষক হয়ে উঠেন, এবং গ্রেট ব্রিটেনের শিল্প পরিষদের সদস্য হিসেবে তিনি শিল্পীর জন্যে প্রদর্শনী এবং কমিশন নিশ্চিত করে।
দ্বিতীয় বিশ্বযুদ্ধ
থাম্ব|নলে নারী এবং সন্তান (১৯৪০) (Art.IWM ART LD 759) থাম্ব|কয়লা চেহারায়. একজন খনি শ্রমিক একটি গামলা ঠেলে নিয়ে যাচ্ছেন (১৯৪) (Art.IWM ART LD 2240)
দ্বিতীয় বিশ্বযুদ্ধের সূচনায় চেলসি শিল্পকলা বিদ্যালয়কে নরদ্যাম্পটনে অপসারিত করা হয় এবং মুর তার শিক্ষকতার পদ থেকে পদত্যাগ করেন। যুদ্ধের সময়ে, মুর বিমান আক্রমণ থেকে লন্ডনবাসীদের আশ্রয়ের উদ্দেশ্যে লন্ডন আন্ডারগ্রাউন্ডে ঘুমানোর শক্তিশালী চিত্র অঙ্কন করেন। কেনেথ ক্লার্ক, ওয়ার আর্টিস্টস' অ্যাডভাইজরি কমিটির (ডব্লিউএএসি) সভাপতি, পূর্বে চেষ্টা করেছিলেন মুরকে একজন পূর্ণ বেতনের যুদ্ধ শিল্পী হিসেবে নিয়োগ দিতে এবং এখন আশ্রয় চিত্রের কয়েকটি কিনতে রাজি হন এবং পরবর্তীতে উদাহরণ হিসেবে ব্যবহারের জন্যে চুক্তি করেন। ডব্লিউএএসি যেসব আশ্রয় চিত্র কিনে সেগুলো ১৯৪০ সালের শরত এবং ১৯৪১ সালের বসন্তের মধ্যে অঙ্কিত এবং ডব্লিউএএসি-এর পরিকল্পনা দ্বারা কেনা সবচেয়ে ভাল পণ্য বলে বিবেচিত হয়। ১৯৪১ সালের আগস্টে ডব্লিউএএসি মুরকে ভাড়া করেন ইয়র্কশায়ারের হোয়েলডেল কয়লাখনি, যেখানে তার পিতা শতাব্দীর শুরুতে কাজ করেন, তার ভূগর্ভে কাজ কর্মরত খনি শ্রমিকদের চিত্র আঁকার জন্যে। মুর আশ্রয়স্থলের লোকদের চিত্র অঙ্কন করেন নিস্ক্রিয়ভাবে বিপদ কেটে যাওয়ার জন্যে অপেক্ষারতভাবে আর খনি শ্রমিকদের আঁকেন কয়লামুখে আগ্রাসীভাবে কাজ করা অবস্থায়। এইসব চিত্র যা, উদাহরণস্বরূপ ডব্লিউএএসি-এর ব্রিটেন অ্যাট ওয়ার প্রদর্শনীর অন্তর্ভুক্ত ছিল যা উত্তর আমেরিকায় যুদ্ধের সময়ে সফর করে তা মুরের আন্তর্জাতিক খ্যাতি বাড়াতে সাহায্য করে, বিশেষ করে আমেরিকায়।
১৯৪০ সালের সেপ্টেম্বরে তাদের হ্যাম্পস্টেডের বাড়ি বোমার শার্পনেলে আঘাত পাওয়ার পর, মুর এবং ইরিনা লন্ডন থেকে হার্টফোর্ডশায়ারের মাচ হ্যাডামের কাছাকাছি ছোট গ্রাম পেরি গ্রিয়ারের হগল্যান্ডস নামে একটি খামারবাড়িতে বাস করতে যান। এটি হয়ে ওঠে মুরের বাকি জীবনের জন্যে তার বাড়ি এবং কর্মশালা। পরবর্তী জীবনে অসাধারণ সম্পত্তি অর্জনের পরেও, মুর কখনও আরও বড় স্থানে যাওয়ার প্রয়োজনীয়তা বোধ করেননি এবং কিছুসংখ্যক বাইরের দালান এবং স্টুডিও সংযোজন ব্যতীত, পরের বছরগুলোতে বাড়িটি অল্পই পরিবর্তন হয়েছে। ১৯৪৩ সালে, তিনি নরদ্যাম্পটনের, সেইন্ট ম্যাথিউ'স গির্জা একটি কাজ পান, ম্যাডোনা এবং চাইল্ড এর মূর্তি খোঁদাই করার জন্যে; পরিবার-দলের ভাস্কর্যের গুরুত্মপূর্ণ ক্রমের এটি সর্বপ্রথম ভাস্কর্য ছিল।
পরবর্তী বছরগুলিতে
বাম|থাম্ব|পারিবারিক দল (১৯৫০) ব্রোঞ্জ, বারক্লে বিদ্যালয়, স্টিভেনেজ, [[হার্টফোর্ডশায়ারের|হার্টফোর্ডশায়ার। দ্বিতীয় বিশ্বযুদ্ধের পড়ে ম্রের প্রথম বিশাল আকারের কাজ।]] থাম্ব|হেনরি মুরের গ্যালারি, তেহরানে, [[শাভানু ফারাহ, মে ১৯৭১]]
যুদ্ধের পড়ে এবং পূর্ববর্তী কিছু গর্ভস্রাবের পরে, ইরিনা তাদের কন্যা মেরি মুরের জন্ম দেন মার্চ ১৯৪৬। কন্যাটির নামকরণ করা হয় মুরের নামানুসারে, যিনি দুই বছর আগে মারা গেছেন। তার মায়ের প্রয়াণ এবং শিশুটির আগমন উভয়ই পরিবারের প্রতি মুরের মনোনিবেশ করে, যা তিনি প্রকাশ করেন তার প্রচুর "মা-এবং-সন্তান" শিল্পকর্ম নির্মাণের মাধ্যমে, যদিও শায়িত এবং অভ্যন্তরীণ/বাহ্যিক মূর্তিও জনপ্রিয় হিসাবে বিদ্যমান থাকে। একই বছরে, মুর প্রথম আমেরিকায় ভ্রমণ করেন যখন নিউ ইয়র্ক শহরের মিউজিয়াম অব মডার্ন আর্টে তার শিল্পকর্মের একটি অতীতসম্পর্কীয় প্রদর্শনী অনুষ্ঠিত হয়।
যুদ্ধের আগে, মুরের কাছে শিক্ষাবিদ হেনরি মরিস এসেছিলেন, যিনি শিক্ষাকে সংস্কার করতে চাচ্ছিলেন তার গ্রাম কলেজ ধারণা দিয়ে। ক্যামব্রিজের কাছে ইম্পিংটনে তার দ্বিতীয় গ্রাম কলেজের জন্যে মরিস ওয়াল্টার গ্রোপিয়াসকে স্থপতি হিসেবে নিয়োগ দিয়েছিলেন, এবং তিনি চাচ্ছিলেন মুর স্থানটিতে একটি প্রধান গণ ভাস্কর্য তৈরি করবেন। যাইহোক, কাউন্টি কাউন্সিল, গ্রোপিয়াসের নকশা পূর্ণ করতে অসক্ষম ছিল, এবং প্রকল্পটি গুটিয়ে নিল যখন গ্রোপিয়াস আমেরিকায় অভিবাসন করলেন। পুঁজির অভাবে, মরিসকে মুরের ভাস্কর্য বাতিল করতে হয়, যা প্রাথমিক নকশার চৌকাঠ ডিঙাতে পারেনি। ১৯৫০ সালে মুর নকশাটি পুনঃব্যবহার করতে পারেন একই রকম একটি কাজের চুক্তির জন্যে, নতুন শহর স্টিভেনেজের একটি মাধ্যমিক বিদ্যালয়ের বাহিরে। এইবার, কাজটি সম্পূর্ণ হয় এবং পারিবারিক দল হয়ে উঠে মুরের প্রথম বিশাল গণ ব্রোঞ্জ ভাস্কর্য।
১৯৫০ সালে, মুর ক্রমবরধমানভাবে উল্লেখযোগ্য পরিমাণে কাজের চুক্তি পেতে শুরু করেন। তিনি ১৯৫১ সালে ফেস্টিভাল অফ ব্রিটেনে শায়িত মূর্তিঃ ফেস্টিভাল প্রদর্শন করেন, এবং ১৯৫৮ সালে প্যারিসে ইউনেস্কো দালানের জন্য মার্বেলের একটি বিশাল শায়িত মূর্তি নির্মাণ করেন। সাধারণ জনগণের জন্য আরও অনেক শিল্পকর্মসহ, মুরের ভাস্কর্যের আকার উল্লেখযোগ্য পরিমাণে বাড়তে থাকে এবং মাচ হ্যাডহ্যামে তার সাথে কাজ করার জন্যে তিনি ক্রমবর্ধমান সংখ্যার সহকারী যেমন অ্যান্থনি ক্যারো এবং রিচার্ড ওয়েন্টওয়ার্থকে নিয়োগ করেন।
থাম্ব|ইংল্যান্ডে মুর তার স্টুডিওতে (১৯৭৫), অ্যালান ওয়ারেনের আলোকচিত্র
মুরের জীবনের শেষ তিন দশক ক্ষুদ্র প্রবাহে বয়; পুরো পৃথিবী জুড়ে বেশ কয়েকটি প্রধান অতীতসম্পর্কিত ঘটনা ঘটে, ১৯৭২ সালের গ্রীষ্মে ফ্লোরেন্সের মুখোমুখি ফোর্ট ডি বেল্ভেডেরের মাঠে সঙ্ঘটিত একটি খুবই বিশিষ্ট প্রদর্শনী উল্লেখযোগ্য। ১৯৫১ সালে জন রিডের প্রযোজনায় নেতৃত্বস্থানীয় তথ্যচিত্র "হেনরি মুর"-এর পর, তিনি বহু চলচ্চিত্রে অতিথি ভূমিকায় উপস্থিত হন। উদাহরণস্বরূপ, ১৯৬৪ সালে, আমেরিকান চলচ্চিত্র নির্মাতা ওয়ারেন ফরমা কর্তৃক নির্মিত তথ্যচিত্র "৫ ব্রিটিশ ভাস্কর (কর্ম এবং আলাপ)"-এ মুরকে চিত্রিত করা হয়। ১৯৭০ সালের শেষের দিকে, তার নির্মাণকে চিত্রায়ন করে এক বছরে প্রায় ৪০টি প্রদর্শনী হয়। কাজের চুক্তির সংখ্যা বাড়তে শুরু করল; তিনি ১৯৬২ সালে লন্ডনের সংসদ ভবনের কাছে কলেজ গ্রিনের জন্য ছুরির প্রান্ত দুই খণ্ড সম্পূর্ণ করেন। মুরের মতে, "যখন আমাকে হাউস অব লর্ডসে র কাছে স্থান দেওয়া হয়েছিল... আমি স্থানটি এত পছন্দ করেছিলাম যে আমি যাওয়ার কষ্ট করিনি এবং হাইড পার্কে বিকল্প কোন স্থানের সন্ধানে যাইনি—একটি বিশাল পার্কে একটি একক ভাস্কর্য হারিয়ে যেতে পারে। হাউস অব লর্ডসের স্থানটি বেশ ভিন্ন ছিল। এটি একটি রাস্তার পাশে অবস্থিত যেখানে মানুষ হাঁটে এবং সেখানে কিছু বেঞ্চ আছে যেখানে তারা বসে গভীর চিন্তা করতে পারে।"
ধন বৃদ্ধির সাথে সাথে, মুর তার উত্তরাধিকার সম্পর্কে দুশ্চিন্তা করতে শুরু করেন। তার কন্যা মেরি'র সাহায্য নিয়ে, তিনি ১৯৭২ সালে হেনরি মুর ট্রাস্ট গঠন করেন, তার সম্পত্তিকে মৃত্যুকর থেকে রক্ষা করার নিমিত্তে। ১৯৭৭ সালের মধ্যে, তিনি প্রায় এক মিলিয়ন পাউন্ড আয়কর দিচ্ছিলেন; তার করের বোঝা কমাতে, তিনি ইরিনা এবং মেরিকে অছি হিসেবে হেনরি মুর ফাউন্ডেশন স্থাপন করেন একটি নিবন্ধিত দানশালা হিসেবে। ফাউন্ডেশনটি স্থাপিত হয় দৃশ্য শিল্পের প্রতি বিশেষ করে মুরের শিল্পকর্মের প্রতি জনগণের সমাদর বাড়াতে। বর্তমানে এটি তার বাড়ি এবং পেরি গ্রিনের সম্পত্তিসহ একটি গ্যালারি, ভাস্কর্য পার্ক এবং কয়েকটি স্টুডিও পরিচালনা করে।
১৯৭৯ সালে জার্মানিতে হেনরি মুর অপ্রত্যাশিতভাবে পরিচিত হয়ে উঠেন যখন তার ভাস্কর্য লার্জ টু ফর্মস বন-এর ১৯৯০ সালের অক্টোবরে জার্মান পুনরেকিত্রিকরণের পূর্বে পশ্চিম জার্মানির রাজধানী ছিল, জার্মান চ্যান্সেলারির সামনের উঠোনে স্থাপিত হয়।
মুর ১৯৮৬ সালের ৩১ আগস্ট মারা যান (৮৮ বছর বয়সে) হার্টফোর্ডশায়ারের মাচ হ্যাডামের কাছে তার পেরি গ্রিনের বাড়িতে। তাকে সেইন্ট টমাস গির্জার গোরস্থানে সমাহিত করা হয়।
নির্মাণশৈলী
বাম|থাম্ব|[[স্ট্রুটগার্টে মুরের ব্রোঞ্জের সাজান শায়িত নারী ১৯৫৭-৫৮ (ডাই লিজেন্ডে"), তার প্রথমদিকের শায়িত মূর্তিগুলোর উদাহরণ ]] মুরের সাক্ষর হচ্ছে একটি শায়িত মূর্তি। মুরের এই আকৃতির আবিষ্কার, ল্যুভর জাদুঘরে তার দেখা টল্টেক-মায়ান মূর্তির প্রভাবে প্রভাবিত, তাকে নিয়ে যায় বর্ধিত বিমূর্তকরণের দিকে যখন তিনি তার চিন্তা নকশার উপাদান নিয়ে পরীক্ষানিরীক্ষার দিকে নিয়ে গেলেন। মুরের প্রথমদিকের শায়িত মূর্তিগুলো প্রধানত ভর নিয়ে কাজ করে, আর তার পরেরদিকের কাজগুলো ভাস্কর্যের দৃঢ় উপাদানগুলোর সাথে শুধু তাদের আশেপাশের ফাঁকা স্থানের বৈপরিত্বই দেখায় না, বরং তাদের মধ্যের ফাঁকা স্থান যেহেতু তিনি মূর্তিগুলোকে খোলা জায়গা দিয়ে বিদ্ধ করতেন।
প্রথমদিকের মূর্তিগুলো প্রচলিত পদ্ধতিতে বিদ্ধ করা হয়েছে, যেখানে বাঁকা অংগসমূহ দেহ থেকে বিচ্যুত হয়ে আবার সংযুক্ত হয়েছে। পরবর্তীগুলো, আরও বিমূর্ত মূর্তিগুলো প্রায়শই ফাঁকা স্থান দ্বারা আকারের মাধ্যমে সরাসরি দেহের ভেতর দিয়ে বিদ্ধ হয়েছে, যার মাধ্যমে মুর অবতল এবং উত্তল আকৃতি নিয়ে গবেষণা এবং অদলবদল করেন। এইসব আরও চরম ভেদন বারবারা হেপওয়ার্থের ভাস্কর্যগুলির সাথে সমান্তরালে বিকশিত হয়। হেপওয়ার্থ সর্বপ্রথম একটি ধড় বিদ্ধ করেন মুরের প্রথমদিকের একটি প্রদর্শনীর সমালোচনা ভুলভাবে ব্যাখ্যা করার পরে। টেট-এর প্লাস্টারের শায়িত মূর্তি: ফেস্টিভাল (১৯৫১), মুরের পরের ভাস্কর্যগুলোর বৈশিষ্ট্যমন্ডিতঃ একটি বিমূর্ত নারী মূর্তি শূন্যগর্ভ দ্বারা অন্তঃবিদ্ধ। যুদ্ধের পরের কাজগুলোর মধ্যে, এই ভাস্কর্যের বেশকিছু ব্রোঞ্জের ছাঁচ আছে। মুরের ভাগ্নি যখন জিজ্ঞেস করলেন কেন তার ভাস্কর্যের এমন সাধারণ উপাধি আছে, তিনি উত্তর দিলেন, "'প্রতিটি শিল্পেরই একটি নির্দিষ্ট রহস্য থাকা উচিত এবং দর্শকদের কাছে একটি দাবী থাকা উচিত। একটি ভাস্কর্য বা চিত্রকে খুব স্পষ্ট একটি নাম দেওয়ার মানে হচ্ছে সেই রহস্যটির একটি অংশ কেড়ে নেওয়া যাতে দর্শক পরবর্তী শিল্পের দিকে সরে যায়, যা সে এইমাত্র দেখল তার অর্থ কি তার ব্যাপারে কোন গভীর মনোনিবেশ না করে। সবাই মনে করে সে (পুরুষ বা নারী) দৃষ্টিপাত করে, কিন্তু আসলে তারা তা করেনা, জানো।'"
মুরের প্রথমদিকের কাজগুলোর নিবদ্ধ ছিল স্পষ্ট খোদাইয়ে, যাতে ভাস্কর্যের আকৃতি বিবর্ধিত হয় শিল্পীর পাথরের ওপরে বারবার ছুড়ি চালান। ১৯৩০ সালে আধুনিকবাদের দিকে মুরের রূপান্তর বারবারা হেপওয়ার্থের সাথে সমান্তরাল; দুজন একে অন্যের সাথে এবং হ্যাম্পস্ট্যাডে বসবাসরত আরও কিছু শিল্পীর সাথে নতুন ধারণা বিনিময় করেন। মুর প্রতিটি ভাস্কর্যের জন্য প্রস্তুতিমূলক নকশা এবং অঙ্কন তৈরি করেন। নকশার বইগুলোর বেশিরভাগ টিকে আছে এবং মুরের বিকাশের অন্তর্দৃষ্টি সরবরাহ করে। তিনি নকশায় প্রচুর গুরুত্ম আরোপ করেন; বৃদ্ধ বয়সে, যখন তিনি বাতে আক্রান্ত ছিলেন, তিনি চিত্র আঁকা অব্যহত রাখেন।
থাম্ব|দেওয়াল কারুশিল্প নং ১, (১৯৫৫), বাউসেন্ট্রাম, [[রটার্ডাম]]
দ্বিতীয় বিশ্বযুদ্ধের পরে, মুরের ব্রোঞ্জের ভাস্কর্যগুলো বিশাল আকৃতির হয়ে উঠল, যা বিশেষ করে জনসাধারণের জন্যে কাজের জন্য উপযুক্ত ছিল। ব্যবহারিক দিক থেকে, তিনি স্পষ্ট খোঁদাই বেশিরভাগই ত্যাগ করেন, এবং কিছু সহকারী নিয়োগ দেন প্রাথমিক নকশার উপর ভিত্তি করে বৃহৎ মূর্তি নির্মাণে সাহায্য করার জন্যে। ১৯৪০ এর শেষের দিকে, তিনি ভাস্কর্য নির্মাণ করেন বর্ধিতভাবে প্রতিমালেপের মাধ্যমে, ব্রোঞ্জে চূড়ান্ত কাজটির ছাঁচ ফেলার আগে কাদামাটি বা প্লাস্টারে হৃত মোমে র পদ্ধতি ব্যবহার করে আকৃতি তৈরির মাধ্যমে। এইসব প্রাথমিক নকশা প্রায়শই শুরু হত মুরের হাতে তৈরি ছোট আকৃতির দ্বারা- একটি পদ্ধতি যা তার শিল্পকর্মে একটি প্রানবন্ত অনুভব দেয়। এগুলো দেহ থেকে আসে। মাচ হ্যাডামে তার বাড়িতে, মুর প্রাকৃতিক বস্তুর একটি সংগ্রহশালা নির্মাণ করেন; খুলি, পানিতে ভাসমান কাঠ, নুড়ি পাথর, পাথর এবং ঝিনুক, যা তিনি প্রাণবন্ত আকৃতির জন্যে উদ্দীপনা যোগাত। তার বৃহৎ কাজের জন্য, তিনি সাধারণত, একটি অর্ধবৃহৎ, কার্যকর মূর্তি তৈরি করতেন চূড়ান্ত মূর্তির জন্যে আনুপাতিক হারে আকৃতি বৃদ্ধি করে এবং একটি ব্রোঞ্জের ঢালাই কারখানা র ছাঁচ ফেলার আগে। মুর প্রায়শই পুরো প্লাস্টারের আকৃতিটি সংশোধন করতেন এবং ছাঁচে ফেলার আগে পৃষ্ঠতলের চিহ্ন যোগ করতেন।
মুর তার পেশাজীবনে অন্তত তিনটি উল্লেখযোগ্য উদাহরণের স্থাপত্য ভাস্কর্য তৈরি করেন। ১৯২৮ সালে, তার নিজের স্ব-বর্ণিত "চরম সংরক্ষণ" ব্যতীত, তিনি তার প্রথম জনসাধারণের জন্যে কাজের চুক্তি পান লন্ডনের ৫৫ ব্রডওয়ের লন্ডন আন্ডারগ্রাউন্ড দালানের জন্যে ওয়েস্ট উইন্ডের জন্য, জ্যাকব এপ্সটাইন অ্যান্ড এরিক গ্রিল কোম্পানিতে যোগদান করে। ১৯৫৩ সালে, তিনি লন্ডনের নিউ বন্ড স্ট্রিটের টাইম-লাইফ দালানের জন্যে একটি চার অংশের কংক্রিটের পর্দা তৈরি করেন, এবং ১৯৫৫ সালে মুর তার প্রথম এবং একমাত্র ইটে খোঁদাই করা শিল্পকর্ম "দেওয়াল কারুশিল্প" তৈরি করেন রটেরড্যামের বাউসেন্ট্রিয়ামে। ইটের কারুশিল্পটি ১৬,০০০ ইট দিয়ে তৈরি হয়েছিল মুরের নির্দেশনায় দুইজন ওলন্দাজ রাজমিস্ত্রির দ্বারা।
থাম্ব|[[ফিটজউইলিয়াম জাদুঘর, ক্যামব্রিজে, বৃহৎ শায়িত মূর্তি (১৯৮৪, ১৯৩৮ সালের একটি ছোট নকশার উপর ভিত্তি করে)]]
দ্বিতীয় বিশ্বযুদ্ধের পরিণাম, হলোকস্ট, এবং পারমাণবিক বোমার যুগ মধ্য-১৯৪০ সালের ভাস্কর্যে একটি অনুভূতি প্রবেশ করায় যে শিল্পকে তার প্রাক-সাংস্কৃতিক এবং প্রাক-মূলদ উৎসে ফিরে যাওয়া উচিত। সেই স্ময়ের সাহিত্যে, জঁ-পল সার্ত্র্‌র মত লেখকেরা একটি অভিন্ন হ্রাস দর্শন প্রবর্তন করতেন। নিউ ইয়র্ক সিটিতে সবচেয়ে উত্তম আধুনিকতাবাদী ভাস্করদের মধ্যে একজন, আলবার্তো জিয়াকোমেটির একটি প্রদর্শনীতে সূচনা বক্তব্যে, সারত্রে "ইতিহাসের সূচনা এবং সমাপ্তি" নিয়ে কথা বলেন। অবরোধ থেকে অপরাজিত হয়ে ইংল্যান্ডের উদয় হওয়ার সম্পর্কে মুরের বোধ সহনশীলতা এবং ধারাবাহিকতার বৈশিষ্ট্যমন্ডিত শিল্পকর্মের দিকে মনোনিবেশ নিয়ে যায়।
উত্তরাধিকার
alt=Abstract sculpture made of rusting steel|বাম|থাম্ব|এন্থনি ক্যারো'র ড্রিম সিটি, (১৯৯৬), মরিচা ধরা ইস্পাত, [[ইয়র্কশায়ার ভাস্কর্য উদ্যান]]
মুরের খ্যাতির চরম সীমার সময়ে যে সব ভাস্কর উদিত হন, এবং তার মৃত্যুর পরে, নিজেদেরকে তার ছায়ার নিচে খুঁজে পান। ১৯৪০ সালের শেষের দিকে, মুর একজন পৃথিবীখ্যাত যশস্বী ব্যক্তি ছিলেন; তিনি ব্রিটিশ ভাস্কর্যের এবং সাধারণ ভাষায় ব্রিটিশ আধুনিবাদের কণ্ঠস্বর ছিলেন। পরবর্তী প্রজন্মকে প্রতিনিয়ত তার সাথে তুলনা করা হত, এবং তার উত্তরাধিকার, তার "প্রতিষ্ঠার" পরিচয়পত্র এবং তার অবস্থানকে আক্রমণ করে প্রতিক্রিয়া জানায়। ১৯৫২ সালে ভেনিস বিয়েনালে, আটজন নতুন ভাস্কর তাদের ভীতির জ্যামিতি নির্মাণ করেন মুরের সহনশীলতা, ধারাবাহিকতা, ব্রিটিশ প্যাভিলিয়নের বাইরে অবস্থিত তার ব্রোঞ্জের বৃহৎ যুগল খাড়া মূর্তির ধারণার পেছনের আদর্শের সরাসরি বিরোধিতা করে, এবং ভেতরের আরও অমসৃণ এবং আরও কৌণিক শিল্পের শক্তিশালী বৈপরীত্য দেখান।
তারপরও ব্রিটিশ এবং আন্তর্জাতিক উভয়ের কয়েক প্রজন্মের খ্যাতনামা ভাস্করদের উপরে মুরের সরাসরি প্রভাব ছিল। যেসব শিল্পী তাদের কাজে মুরের গুরুত্ম স্বীকার করেছেন তারা হলেন স্যার এন্থনি ক্যারো, ফিলিপ কিং, এবং আইজ্যাক উইটকিন, তাদের তিনজনই মুরের সহকারী ছিলেন। অন্যান্য শিল্পী যারা তার দ্বারা প্রভাবিত হয়েছিলেন তারা হলেন হেলেইন ব্লুমেনফিল্ড, ড্র্যাগো মারিন চেরিনা, লিন চ্যাডউইক, এডুয়ারডো পাওলজ্জি, বারনার্ড মেডোস, রেগ বাটলার, উইলিয়াম টার্নবুল, রবার্ট এডামস, কেনেথ আর্মিটাজ এবং জেফরি ক্লার্ক।
বিতর্ক
২০০৫ সালের ডিসেম্বরে, শায়িত মূর্তি (১৯৬৯-৭০) - ৩ মিলিয়ন পাউন্ডে বিমা করান - হেনরি মুর ফাউন্ডেশনের মাটি থেকে থেকে ক্রেন দিয়ে উঠিয়ে একটি ট্রাকে তোলা হয় এবং এখন পর্যন্ত তা উদ্ধার করা যায়নি। ২০১২ সালে সূর্যঘড়ি (১৯৬৫) নামে একটি ভাস্কর্য এবং আরেকটি শিল্পের ব্রোঞ্জ নির্মিত একটি স্তম্ভ, এগুলোও ফাউন্ডেশনের সীমানা থেকে, চুরির দায়ে দুইজনকে এক বছরের জন্য জেল দেওয়া হয়। ২০১৩ সালের অক্টোবরে গ্লেনকিন ভাস্কর্য উদ্যানে মুরের চারটি শিল্পকর্মের একটি, খাঁড়া মূর্তি (১৯৫০), আনুমানিক ৩ মিলিয়ন পাউন্ড মূল্যের, চুরি হয়ে যায়।
ডান|থাম্ব|সাজান উপবিষ্ট নারী ১৯৫৭-৫৮, ইয়র্ক শায়ার ভাস্কর্য উদ্যান
২০১২ সালে, লন্ডন বরো অব টাওয়ার হ্যামলেটস-এর পরিষদ সাজান উপবিষ্ট নারী ১৯৫৭-৫৮-এর আরেকটি সংস্করণ বিক্রি করার ঘোষণা দেন, একটি ১.৬ টন ব্রোঞ্জের ভাস্কর্য। মুর, একজন খ্যাতনামা সমাজতান্ত্রিক, ভাস্কর্যটি এটির বাজার মুল্যের একটি ভগ্নাংশে বিক্রি করেন প্রাক্তন লন্ডন কাউন্টি কাউন্সিলের কাছে এই ভেবে যে ভাস্কর্যটি সর্বসাধারণের জন্যে একটি স্থানে প্রদর্শিত হবে এবং যারা একটি সামাজিকভাবে বঞ্চিত এলাকার অধিবাসীদের জীবন সমৃদ্ধ করবে। ওল্ড ফ্লো ডাকনামে, এটাকে স্থাপন করা হয় ১৯৬২ সালে স্টিফোর্ড কাউন্সিল এস্টেটে কিন্তু এটিকে ভাংচুর করা হয় এবং ইয়র্কশায়ার ভাস্কর্য উদ্যানে ১৯৯৭ সালে সরিয়ে নেওয়া হয়। পরবর্তীতে টাওয়ার হ্যামলেটস পরিষদ সাজান উপবিষ্ট নারীকে ক্যানারি ঘাটের ব্যক্তিগত জমিতে সরিয়ে নেওয়ার বিবেচনা করে কিন্তু তার পরিবর্তে বিক্রির জন্যে "অন্য পন্থা অন্বেষণ"-এর সিদ্ধান্ত নেন। ঘোষণাটির প্রতিক্রিয়ায় দ্যা গার্ডিয়ানে একটি খোলা চিঠি প্রকাশিত হয়, শিল্পীর মেয়ে মেরি মুর, টেট গ্যালারীর পরিচালক স্যার নিকোলাস সেরোটা, চলচ্চিত্র নির্মাতা ড্যানি বয়েল, এবং জেরেমি ডেলারে র মত শিল্পীদের দ্বারা সাক্ষরিত। চিঠিটিতে বলা হয় যে শিল্পকর্মটির বিক্রয় "হেনরি মুরের মূল বিক্রয়ের মর্মের বিরুদ্ধে যায়।
জনপ্রিয়তা
বর্তমানে, হেনরি মুর ফাউন্ডেশন হার্টফোর্ডশায়ারে শিল্পীর পেরি গ্রিনের প্রাক্তন বাড়ি, ভাস্কর্য ভূমি সাথে তার সংস্কার করা বাড়ি এবং স্টুডিও পরিচালনা করে পর্যটন স্থান হিসেবে। এটি লিডসের হেনরি মুর ইন্সটিটিউটও পরিচালনা করে, যা প্রদর্শনী এবং আন্তর্জাতিক ভাস্কর্য নিয়ে গবেষণা কর্ম আয়োজন করে। ইউকে'তে মুরের শিল্পকর্মে জনসাধারণের আগ্রহের পতন কয়েকজন বোধ করেন কিন্তু সাম্প্রতিককালে তা পুনর্জীবিত হয়েছে ২০১০ সালে নিয়ে টেট ব্রিটেনে এবং কিউ'তে মুর আর যথাক্রমে ২০০৭ এবং ২০১১ সালে হ্যাটফিল্ডে হেনরি মুরকে প্রদর্শনীর মাধ্যমে। যে ফাউন্ডেশনে তিনি অর্থদান করতেন তা যুক্তরাষ্ট্রে এবং বিদেশে বৃত্তিদান করে এবং প্রদর্শনী কর্মসূচীর মাধ্যমে সমসাময়িক শিল্প প্রচারণায় গুরুত্মপূর্ণ ভূমিকা রাখে।
সংগ্রহ
alt=Photograph of a large bronze abstract sculpture, in front of a glass and concrete building.|থাম্ব|তিন প্রণালির শিল্প নং ২(তীরন্দাজ),(১৯৬৪–৬৫) ১৯৬৬ সাল থেকে [[ন্যাথান ফিলিপস স্কোয়ারে র টরোন্টো সিটি হলে র সামনে স্থাপিত আছে ]]
ইংল্যান্ড
পৃথিবীতে মুরের শিল্পকর্মের সবচেয়ে বড় সংগ্রহ জনসাধারণের জন্যে উন্মুক্ত এবং পেরি গ্রিন, হার্টফোর্ডশায়ারে মুরের চল্লিশ বছরের নিবাসের গৃহ এবং ভূমির ৬০ একর জমিতে অবস্থিত। জায়গাটি এবং সংগ্রহ বর্তমানে হেনরি মুর ফাউন্ডেশনে মালিকানায় আছে।
২০০৬-এর ডিসেম্বরে, হেনরি মুর ফাউন্ডেশনের আঙিনায় চোর ঢোকে এবং মুরের শায়িত মূর্তির ছাঁচ ১৯৬৯-৭০ (এলএইচ ৬০৮) চুরি করে - একটি দীর্ঘ,  ব্রোঞ্জের ভাস্কর্য। ক্লোজড-সার্কিট টেলিভিশনের ফুটেজে দেখা যায় যে তারা একটি ক্রেন ব্যবহার করে শিল্পকর্মটিকে একটি চোরাই সমতল ট্রাকে নামায়। এর উদ্ধারে তথ্য চেয়ে ফাউন্ডেশন একটি ভাল পরিমাণের পুরস্কার ঘোষণা করে। ২০০৯ সালের মে মাসের মধ্যে, একটি পুঙ্খানুপুঙ্খ তদন্তের পর, ব্রিটিশ কর্মকর্তারা বলেন যে তারা বিশ্বাস করেন শিল্পকর্মটিকে, একসময় যার মুল্য ছিল ৩ মিলিয়ন পাউন্ড (ইউএস ডলার ৫.৩ মিলিয়ন); সম্ভবত টুকরো ধাতু র জন্যে বিক্রি করে দেওয়া হয়েছে, প্রায় ৫,০০০ পাউন্ডের জন্যে।  ২০১২ সালের জুলাই মাসে,  ব্রোঞ্জের সূর্যঘড়ি ১৯৬৫, ৫০০,০০০ পাউন্ড মুল্যের,  মুর ফাউন্ডেশন থেকে চুরি হয়ে যায়। সেই বছরের শেষের দিকে, বিবিসি'র ক্রাইমওয়াচ টেলিভিশন অনুষ্ঠানের বিশদ অনুসরণ করে, শিল্পকর্মটি উদ্দার করা হয়, এবং চোরদের বার মাসের জেল দেওয়া হয়।
মুর টেট গ্যালারিকে ৩৬টি ভাস্কর্য উপহার দেন, সাথে চিত্রশিল্প, প্রাথমিক নকশা এবং অন্যান্য শিল্পকর্ম।
টরোন্টো
টরোন্টোর আর্ট গ্যালারি অব অন্টেরিওতে হেনরি মুর ভাস্কর্য কেন্দ্র উন্মুক্ত হয় ১৯৭৪ সালে। এটি পৃথিবীতে জনসাধারণের জন্যে মুরের শিল্পকর্মের সবচেয়ে বৃহৎ সংগ্রহ, এর বেশিরভাগই ১৯৭১ থেকে ১৯৭৪ সালের মধ্যে তার দ্বারা দান করা। ১৯৬৬ সাল থেকে মুরের তিন প্রণালীর শিল্প নং ২ (তীরন্দাজ) টরোন্টো সিটি হলের ন্যাথান ফিলিপস স্কয়ারে স্থাপিত।
পরিচিতি
থাম্ব|বীর আবক্ষ মূর্তি, হেনরি মুর অ্যালেক্সান্ডার স্টোডারট নির্মিত ১৯৯২
১৯৪৮ সালে, মুর ভেনিস বিয়েনেল-এ আন্তর্জাতিক ভাস্কর্য পুরস্কার পান। তিনি ১৯৫১ সালে নাইটহুড প্রত্যাখ্যান করেন কারণ তিনি মনে করেন যে পদকটি তাকে সাংগঠনিক ব্যক্তিতে পরিণত করবে এবং "এরকম একটি পদবী হয়তবা আমার সহশিল্পীরা যাদের আমার মত একই লক্ষ্য আছে তাদের থেকে দূরে সরিয়ে দেবে। তবে তিনি ১৯৫৫ সালে দ্য কম্প্যানিয়ন অব অনার, ১৯৬৩ সালে দ্য অর্ডার অব মেরিট এবং ১৯৬৮ সালে এরাসমাস প্রাইজ জেতেন।
তিনি ন্যাশনাল গ্যালারি এবং টেট গ্যালারি উভয়ের অছি ছিলেন। পরবর্তী প্রতিষ্ঠানটির একটি অংশ শুধুমাত্র তার শিল্পকর্ম প্রদর্শনী করবে তার দেওয়া এই প্রস্তাবটি কিছু শিল্পীর মধ্যে অসন্তুষ্টির সৃষ্টি করে। ১৯৭৫ সালে, তিনি টার্নার সমিতির প্রথম সভাপতি হন, যা প্রতিষ্ঠিত হয় একটি ভিন্ন জাদুঘরের প্রচারণার জন্যে যাতে টার্নারের সম্পূর্ণ অর্পিত অর্থ একত্র করা যেতে পারে, ন্যাশনাল গ্যালারি এবং টেট গ্যালারি দ্বারা যে লক্ষ্য পরাস্ত হয়।
লন্ডন শহরকে দেওয়া মুর এবং তার সাম্প্রতিক শিল্প সমিতি ১৯৬৭ সালে ছুরি প্রান্ত দুই খণ্ড ১৯৬২-৬৫ হাউসেস অব পার্লামেন্টেের বিপরীতে এবিংডন স্ট্রিট গার্ডেনে স্থাপিত, যেখানে ওয়েস্টমিনিস্টারের সংবাদ প্রতিবেদনের পটভূমিতে এর নিয়মিত উপস্থিতি এটিকে ব্রিটেনে মুরের সবচেয়ে বিশিষ্ট শিল্পে পরিণত করে। ছুরির দুই প্রান্ত ১৯৬২-৬৫ ২০১১ সালে সংসদীয় শিল্প সংগ্রহ দ্বারা এর ক্রয়ের আগ পর্যন্ত বিতর্কিত ছিল।
শিল্প বাজার
তার পেশাজীবনের শেষের দিকে, মুর নিলামে পৃথিবীর সবচেয়ে সফল জীবিত শিল্পী ছিলেন। ১৯৮২ সালে, তার মৃত্যুর চার বছর আগে, নিউ ইয়র্কের সদবি একটি ৬ ফুট শায়িত মূর্তি (১৯৪৫), ১.২ মিলিয়ন ইউএস ডলারে বিক্রি করেন সংগ্রাহক ওয়েন্ডেল চেরির কাছে। যদিও ৪.১ মিলিয়ন ইউএস ডলারের একটি রেকর্ড প্রথম ১৯৯০ সালে ধার্য হয়, মুরের শিল্পবাজারের পরবর্তী বছরের অর্থনৈতিক মন্দার কারণে অবনতি ঘটে। ২০১২ সালে, তার আত-ফুটের ব্রোঞ্জের শায়িত মূর্তি: ফেস্টিভাল (১৯৫১) ক্রিস্টিতে ১৯.১ মিলিয়ন ইউএস ডলারে রেকর্ড পরিমাণে বিক্রি হয়, ফ্রান্সিস বেকনে র পরে তাকে ২০শ শতাব্দীর দ্বিতীয় ব্যয়বহুল ব্রিটিশ শিল্পীতে পরিণত করে।
সঙ্ঘীয় সমাজবাদী ফোরাম, নেপাল
প্রতিষ্ঠা
২০১৫ সালের ১৪ জুন মধেশী জন অধিকার ফোরাম, নেপাল, সঙ্ঘীয় সমাজবাদী পার্টি নেপাল ও খাস সমাবেশী পার্টি দেশের ক্রমশ ম্লান হওয়া মধেশী ও জনজাতি আন্দোলনকে পুনরুজ্জীবিত করার লক্ষ্যে ১৫ জুন একীভূত হয়ে একটি দল গঠন করবে। উপেন্দ্র যাদব এবং রাজেন্দ্র শ্রেষ্ঠকে দলের সহ-চেয়ারম্যান ও অশোক রাইকে সংসদীয় দলের প্রধান করে নতুন দলটি গঠিত হয়। একীভবনের পর প্রতিনিধি সভায় দলের সদস্য সংখ্যা হয় ১৫ জন (মধেশী জন অধিকার ফোরাম, নেপাল থেকে ১০ এবং সঙ্ঘীয় সমাজবাদী পার্টি নেপাল থেকে ৫ জন)।
২০১৭ সালের ১৯ জুন সারিতা গিরির নেতৃত্বে নেপাল সদ্ভাবনা পার্টি দলটির সাথে একীভূত হয়ে যায়।
স্থানীয় নির্বাচন
দলটি নেপালের সংবিধান সংশোধন না হওয়া পর্যন্ত কোনো নির্বাচনে অংশগ্রহণ না করার ঘোষণা দিলেও ২০১৭ সালের ২৭ ফেব্রুয়ারি তা থেকে পিছিয়ে এসে সিদ্ধান্ত নেয় ১৪ মে অনুষ্ঠিতব্য নেপালের স্থানীয় সরকার নির্বাচনের প্রথম ধাপে অংশগ্রহণ করার। তাছাড়া নেপালের সাবেক প্রধানমন্ত্রী বাবুরাম ভট্টরাঈয়ের নেতৃত্বাধীন নয়া শক্তি পার্টির সাথে জোট গঠন করে এবং আগামী নির্বাচনগুলোতে একই প্রার্থী এবং একই প্রতীকে লড়াই করার ঘোষণা দেয়।  এই সিদ্ধান্তের সাথে সাথে উপেন্দ্র যাদবকে সঙ্ঘীয় জোটের চেয়ার থেকে সরিয়ে দেওয়া হয় এবং সেই সাথে জোট থেকেও তাঁর পার্টি বেরিয়ে যায়। নির্বাচনের প্রথম ধাপে পার্টি কোন আসন না পেলেও দ্বিতীয় ধাপে দল থেকে ৮টি মেয়র পদসহ ৩৮২ জন নির্বাচিত হন।
তৃতীয় ধাপের নির্বাচনের পূর্বে নয়া শক্তির সাথে একীভবন সম্পন্ন করতে না পারায় জোট ভেঙে দেওয়া হয়। দল থেকে ১,০৫৭ জন প্রার্থী নির্বাচিত হন। এর মধ্যে বীরগঞ্জসহ ২৬টি মেয়র পদে প্রার্থীরা নির্বাচিত হন।
প্রতিনিধি ও প্রদেশ সভা
নির্বাচনের পূর্বে দলটি রাষ্ট্রীয় জনতা পার্টির সাথে জোট গঠন করে। দলটি নেপালের প্রতিনিধি সভায় ১৬টি আসন লাভ করে এবং সামগ্রিক গণনায় ৫ম সর্বোচ্চ ভোট লাভ করে। অলটি নেপালের "জাতীয় দল"ঘোষিত পাঁচটি দলের অন্যতম।
প্রদেশ সভা নির্বাচনে দলটি প্রদেশ নং ১-এ তিনটি, প্রদেশ নং ২-এ ঊনত্রিশটি এবং প্রদেশ নং ৫-এ পাঁচটি আসন লাভ করে। নির্বাচনের পর এফএসএফএন ও রাষ্ট্রীয় জনতা পার্টি প্রদেশ নং ২-এ জোট সরকার গঠনের ঘোষণা দেয়, যেখানে এফএসএফএন থেকে মুখ্যমন্ত্রী এবং রাষ্ট্রীয় জনতা পার্টি থেকে স্পিকার নির্বাচিত হবে।  প্রদেশ সভার সংসদীয় দলের নেতা মুহাম্মদ লালবাবু রাউত গদধী প্রদেশ নং ২-এর মুখ্যমন্ত্রী নির্বাচিত হন।
আদর্শ
থাম্ব|200px|[[অশোক রাই, দলের জ্যেষ্ঠ নেতা]] সঙ্ঘীয় সমাজবাদী ফোরাম দলীয় ইশতেহারে জাতিতাত্ত্বিক সঙ্ঘবাদ ও সমাজবাদের প্রতি সমর্থন প্রকাশ করে। সেই সাথে জাতি, ভাষা, লিঙ্গ এবং অঞ্চলভিত্তিক বৈষম্য ও দুর্ভোগ দূরীকরণের প্রত্যয় ব্যক্ত করে। সেই সাথে বিভিন্ন জাতির অধিকার, আত্মপরিচয়, সঙ্ঘবাদ, প্রজাতন্ত্র, ধর্মনিরপেক্ষতা, অংশগ্রহণমূলক গণতন্ত্র, স্বায়ত্তশাসন, সুপ্রশাসন, আনুপাতিক ব্যবস্থা এবং সামাজিক ন্যায় ও নিরাপত্তা নিশ্চিতকরণ প্রভৃতি প্রগতিশীল বিষয় বাস্তবায়নের জন্য বিকল্প জাতীয় শক্তি হিসেবে দলগঠনের কথা ইশতেহারে প্রকাশ করে।
সঙ্ঘীয় সমাজবাদী ফোরাম, নেপালের চেয়ারম্যানদের তালিকা
থাম্ব|200px|[[উপেন্দ্র যাদব, দলের চেয়ারম্যান]]
১৪৪০
১৪৪০ গ্রেগরীয় বর্ষপঞ্জির একটি অধিবর্ষ।
গজরা (কেশ সজ্জা)
গজরা হল কেশ সজ্জার জন্য ব্যবহৃত একটি ফুলের মালা যা দক্ষিণ এশীয় মহিলারা উৎসব, অনুষ্ঠান, বিবাহ বা দৈনন্দিন ঐতিহ্যবাহী পোশাকের সংগে পরিধান করে। এগুলি সাধারণত বিভিন্ন ধরণের জুঁই ফুল দিয়ে তৈরি করা হয় তবে আজকাল এর সাথে গোলাপ, ক্রসন্দ্রা এবং বারলেরিয়া জাতীয় ফুলও গজরাতে ব্যাপকভাবে ব্যবহৃত হচ্ছে। এটি খোঁপা বা বিনুনি দুইয়ের সাথেই পরা যেতে পারে। ভারতের মহিলারা সাধারণত ঐতিহ্যবাহী পোশাকের সাথে তাদের কেশের শোভা বর্ধন করতে গজরা পরিধান করেন। এটি প্রধানত উৎসব অনুষ্ঠান এবং বিবাহের সময় কিছু কিছু বিশেষ ক্ষেত্রে কব্জিতেও পরিধান করা হয়।
উৎপত্তির ইতিহাস
হিন্দু পৌরাণিক কাহিনী অনুসারে, গজরা ছিল নববধু বা বিবাহিত নারীর অবশ্য পরিধেয় ঐতিহ্যশালী ষোল শৃঙ্গার বা ষোল রকমের অলংকারের মধ্যে একটি গুরুত্বপূর্ণ আনুষঙ্গিক পরিধেয়। হিন্দু বিবাহরীতি অনুসারে নববধুকে ষোল রকমের অলংকার দিয়ে সজ্জিত করার প্রচলন আছে যার মধ্যে কেশসজ্জা হিসাবে গজরা অন্যতম। প্রথমে কনের চুলগুলি একটি আঁটসাঁট বেণীতে বা একটি খোঁপায় বেঁধে দেওয়া হয়ে থাকে এবং তার উপর এক বা একাধিক গজরা সংযুক্ত করে কেশসজ্জা সম্পূর্ন করা হয়।
প্রাচীন ও আধুনিক কালে গজরা
প্রাচীন যুগে মহিলারা প্রধান্ত সমস্ত ধর্মীয় এবং উৎসব অনুষ্ঠানে গজরা পরিধান করত। সেইসময় সাধারনত গজরা তৈরি করতে জুঁই ফুল ব্যবহার করা হত কারন এই ফুলকে শুভ বলে মনে করা হত এবং এর শক্তিশালী সুবাস সারাদিন অবধি বজায় থাকত। যদিও সময়ের সাথে সাথে বেশ বেশ কিছু পরিবর্তন ঘটেছে, তবুও গজরা তৈরিতে এখনও জুঁই ফুল ব্যাপকভাবে ব্যবহৃত হয়।
আজকাল জুঁই, চামেলি বা মোগরা ফুল দিয়েও গজরা তৈরি করা হয়। বর্তমানে সাধারণত কনেরা তাদের বিয়ের দিনে বা ভারতীয় শাস্ত্রীয় নৃত্যশিল্পীরা তাদের নৃত্য পরিবেশনার সময় গজরা পরে থাকে। এগুলি ছাড়াও দক্ষিণ ভারতের বেশিরভাগ মহিলা ধর্মীয় এবং উৎসব অনুষ্ঠানের সময় গজরা পরেন।
ভারতীয় উপমহাদেশ
ভারতীয় উপমহাদেশ হল এশিয়ার দক্ষিণ অঞ্চলে অবস্থিত একটি উপমহাদেশ, যা হিমালয়ের দক্ষিণে ভারতীয় টেকটনিক পাতের উপর অবস্থিত এবং দক্ষিণে ভারত মহাসাগর পর্যন্ত প্রসারিত এক সুবিশাল ভূখণ্ডের উপর বিদ্যমান। এই অঞ্চলের রাষ্ট্রগুলি হল বাংলাদেশ, ভারত, শ্রীলঙ্কা, পাকিস্তান, মালদ্বীপ, নেপাল ও ভুটান। ভারতীয় উপমহাদেশ এবং দক্ষিণ এশিয়া শব্দগুলি প্রায়ই এই অঞ্চলকে বোঝাতে পরস্পর পরিবর্তনযোগ্যভাবে ব্যবহৃত হয়, যদিও দক্ষিণ এশিয়ার ভূ-রাজনৈতিক পরিভাষায় প্রায়শই আফগানিস্তান অন্তর্ভুক্ত থাকে, যাকে অন্যথায় মধ্য এশিয়া হিসাবে শ্রেণীবদ্ধ করা যেতে পারে।
সংজ্ঞা
ভারতীয় উপমহাদেশ ও দক্ষিণ এশিয়া আলাদা কিছু নয়। "ভারতীয় উপমহাদেশ" ও "দক্ষিণ এশিয়া" শব্দ দুইটি পরস্পরের প্রতিশব্দ হিসেবে ব্যবহৃত হয়।  রাজনৈতিক সংবেদনশীলতার কারণে কেউ কেউ "ভারতীয় উপমহাদেশ" শব্দটির বদলে "উপমহাদেশ", "এশীয় উপমহাদেশ", বা কেবলমাত্র "দক্ষিণ এশিয়া" শব্দগুলি ব্যবহার করেন। ঐতিহাসিক সুগত বসু ও আয়েশা জালালের মতে, "সাম্প্রতিক কালে নিরপেক্ষ বাচনভঙ্গিতেই" ভারতীয় উপমহাদেশ দক্ষিণ এশিয়া নামে পরিচিত হয়েছে। ভারততত্ত্ববিদ রোনাল্ড বি. ইনডেন মনে করেন, "দক্ষিণ এশিয়া" শব্দটি এখন অধিকতর প্রচলিত কারণ এই শব্দের মাধ্যমে পূর্ব এশিয়া থেকে এই অঞ্চলকে পৃথক করা সহজ হয়। কোনো কোনো বিশেষজ্ঞ মনে করেন, "উপমহাদেশ" বা "ভারতীয় উপমহাদেশ" শব্দ দুইটির মত "দক্ষিণ এশিয়া" কথাটিও ইউরোপ ও উত্তর আমেরিকায় ভালোই পরিচিত।
ভূতত্ত্ব
ভারতীয় উপমহাদেশ পূর্বে গন্ডোয়ানার অংশ ছিল, একটি সুপারমহাদেশ যা নিওপ্রোটেরোজয়িক এবং প্রাথমিক প্যালিওজোয়িক সময়ে গঠিত হয়েছিল। গন্ডোয়ানা মেসোজোয়িক সময়ে ভাঙ্গতে শুরু করে, ভারতীয় উপমহাদেশ ১৩০-১২০ মিলিয়ন বছর আগে অ্যান্টার্কটিকা থেকে এবং প্রায় ৯০ মিলিয়ন বছর আগে মাদাগাস্কার থেকে পৃথক হয়েছিল। ভারতীয় উপমহাদেশ পরবর্তীকালে উত্তর-পূর্ব দিকে চলে যায়, প্রায় ৫৫ মিলিয়ন বছর আগে প্যালিওসিনের শেষের দিকে ইউরেশিয়ান প্লেটের সাথে সংঘর্ষ হয়। যে অঞ্চলে ইউরেশিয়ান এবং ভারতীয় উপমহাদেশীয় প্লেট মিলিত হয়, সেখানে ভূতাত্ত্বিকভাবে সক্রিয় বড় ভূমিকম্পের ঝুঁকি থাকে।
ভৌতগত দিক থেকে, এটি দক্ষিণ-মধ্য এশিয়ার একটি উপদ্বীপীয় অঞ্চল যা উত্তরে হিমালয়, পশ্চিমে হিন্দুকুশ এবং পূর্বে আরাকানিদের দ্বারা চিত্রিত। এটি দক্ষিণ-পশ্চিমে আরব সাগর এবং দক্ষিণ-পূর্বে বঙ্গোপসাগরের সাথে দক্ষিণ দিকে ভারত মহাসাগর পর্যন্ত বিস্তৃত। এই অঞ্চলের বেশিরভাগই ভারতীয় প্লেটের উপর অবস্থিত এবং বড় পর্বত বাধা দ্বারা এশিয়ার বাকি অংশ থেকে বিচ্ছিন্ন। লক্ষ দ্বীপপুঞ্জ, মালদ্বীপ এবং চাগোস দ্বীপপুঞ্জ হল চাগোস-লক্ষ প্রান্ত সহ ভারতীয় প্লেটে প্রবালপ্রাচীর, ক্যাস এবং ফ্যারোসের তিনটি সিরিজ, একটি সাবমেরিন রিজ যা ক্রেটাসিয়াস এবং প্রাথমিক সিনোজায়িক সময়ে রিইউনিয়ন হটস্পটের উপর ভারতীয় প্লেটের উত্তর প্রবাহের ফলে তৈরি হয়েছিল। মালদ্বীপ দ্বীপপুঞ্জ আগ্নেয়গিরির ব্যাসল্টের একটি বেসমেন্ট থেকে উত্থিত হয় যা প্রায় ২০০০ মিটার গভীরতা থেকে লক্ষ এবং বৃহৎ চাগোস উপকূলের মধ্যে রিজের কেন্দ্রীয় অংশ গঠন করে।
ভূগোল
নৃতাত্ত্বিক জন আর. লুকাক্সের মতে, "ভারতীয় উপমহাদেশ দক্ষিণ এশিয়ার প্রধান স্থলভাগ দখল করে আছে।" ইতিহাসবিদ বিএন মুখার্জির মতে, "উপমহাদেশ একটি অবিভাজ্য ভৌগোলিক সত্তা।" ভূগোলবিদ ডুডলি স্ট্যাম্পের মতে, "প্রকৃতির দ্বারা ভারতীয় উপমহাদেশের চেয়ে একটি অঞ্চল বা 'রাজত্ব' হিসেবে চিহ্নিত পৃথিবীর কোনো মূল ভূখণ্ড সম্ভবত নেই।"
দক্ষিণ এশিয়ার এই প্রাকৃতিক ভৌত স্থলভাগ হল ভারতীয় প্লেটের শুষ্ক-ভূমির অংশ, যা ইউরেশিয়ার বাকি অংশ থেকে তুলনামূলকভাবে বিচ্ছিন্ন। হিমালয় (পূর্বে ব্রহ্মপুত্র নদী থেকে পশ্চিমে সিন্ধু নদী ), কারাকোরাম (পূর্বে সিন্ধু নদী থেকে পশ্চিমে ইয়ারকান্দ নদী পর্যন্ত) এবং হিন্দুকুশ পর্বতমালা (ইয়ার্কন্দ নদী থেকে পশ্চিমে) এর উত্তর সীমানা তৈরি করেছে। পশ্চিমে এটি হিন্দুকুশ, স্পিন ঘর (সফেদ কোহ), সুলাইমান পর্বতমালা, কির্থার পর্বতমালা, ব্রাহুই পর্বতশ্রেণী এবং পাব পর্বতশ্রেণীর কিছু অংশ দ্বারা আবদ্ধ, সীমান্ত বরাবর পশ্চিম ভাঁজ বেল্ট (সুলাইমান পর্বতশ্রেণী এবং চমন ফল্টের মধ্যে) হল ভারতীয় প্লেটের পশ্চিম সীমানা, যেখানে পূর্ব হিন্দুকুশ বরাবর আফগানিস্তান-পাকিস্তান সীমান্ত অবস্থিত। পূর্বে, এটি পাটকাই, নাগা, লুসাই এবং চিন পাহাড় দ্বারা বেষ্টিত। ভারত মহাসাগর, বঙ্গোপসাগর এবং আরব সাগর দক্ষিণ, দক্ষিণ-পূর্ব এবং দক্ষিণ-পশ্চিমে ভারতীয় উপমহাদেশের সীমানা তৈরি করে। হিমালয়ের মধ্য দিয়ে যাওয়ার অসুবিধার কারণে, ভারতীয় উপমহাদেশের সামাজিক সাংস্কৃতিক, ধর্মীয় এবং রাজনৈতিক মিথস্ক্রিয়া মূলত এর উত্তর-পশ্চিমে আফগানিস্তানের উপত্যকা, এর পূর্বে মণিপুরের উপত্যকা এবং সামুদ্রিক পথের মাধ্যমে হয়েছে। আরো কঠিন কিন্তু ঐতিহাসিকভাবে গুরুত্বপূর্ণ মিথস্ক্রিয়া তিব্বতীয়দের দ্বারা অগ্রগামী গমনের মাধ্যমেও ঘটেছে। এই রুট এবং মিথস্ক্রিয়া ভারতীয় উপমহাদেশের বাইরে এশিয়ার অন্যান্য অঞ্চলে বৌদ্ধ ধর্মের প্রসার ঘটিয়েছে। এবং ইসলামি বিস্তৃতি ভারতীয় উপমহাদেশে দুটি উপায়ে এসেছিল, স্থলপথে আফগানিস্তানের মধ্য দিয়ে এবং আরব সাগরের সামুদ্রিক পথের মাধ্যমে ভারতীয় উপকূলে।
ভূ-রাজনীতি
আধুনিক ভূ-রাজনৈতিক সীমানার পরিপ্রেক্ষিতে, ভারতীয় উপমহাদেশ বাংলাদেশ, ভুটান, ভারত, নেপাল এবং পাকিস্তানের পাশাপাশি, দ্বীপ দেশ শ্রীলঙ্কা এবং ভারত মহাসাগরের অন্যান্য নিকটবর্তী দ্বীপ দেশগুলি, যেমন মালদ্বীপ এবং ব্রিটিশ ভারতীয় মহাসাগরীয় অঞ্চল।   ক্রিস ব্রুস্টার এবং উলফগ্যাং মায়ারহোফারের মতে, ভারত, পাকিস্তান, বাংলাদেশ, শ্রীলঙ্কা, নেপাল এবং ভুটান ভারতীয় উপমহাদেশ গঠন করে। ব্রিউস্টার এবং মায়ারহোফার আরও মনে করেন যে আফগানিস্তান এবং মালদ্বীপের অন্তর্ভুক্ত অঞ্চলটিকে দক্ষিণ এশিয়া হিসাবে উল্লেখ করা হয়েছে। পাকিস্তান, বাংলাদেশ এবং মালদ্বীপের দ্বীপ শৃঙ্খলসহ উপমহাদেশের পরিধিতে বৃহৎ মুসলিম জনসংখ্যা রয়েছে, যেখানে ভারত, নেপাল এবং শ্রীলঙ্কা সহ বেশিরভাগ কেন্দ্রভূমি হিন্দু বা বৌদ্ধ অধ্যুষিত। যেহেতু এই দেশগুলির বেশিরভাগই ভারতীয় প্লেটের উপর অবস্থিত, একটি অবিচ্ছিন্ন স্থলভাগে দেশগুলির মধ্যে সীমানা প্রায়শই হয় নদী বা নো ম্যানস ল্যান্ডের উপর।
ভূ-রাজনৈতিক প্রেক্ষাপটে "ভারতীয় উপমহাদেশ" এর সুনির্দিষ্ট সংজ্ঞা কিছুটা বিতর্কিত কারণ বিশ্বব্যাপী স্বীকৃত কোনো সংজ্ঞা নেই যে, দেশগুলি দক্ষিণ এশিয়া বা ভারতীয় উপমহাদেশের একটি অংশ।  ভারতীয় উপমহাদেশ বা দক্ষিণ এশিয়া যাই বলা হোক না কেন, এই অঞ্চলের ভৌগোলিক ব্যাপ্তির সংজ্ঞা পরিবর্তিত হয়।  আফগানিস্তান, প্রায়ই দক্ষিণ এশিয়ার অংশ হিসাবে বিবেচিত হওয়া সত্ত্বেও, সাধারণত ভারতীয় উপমহাদেশের অন্তর্ভুক্ত হয় না। এমনকি যখন আফগানিস্তানের কিছু অংশ মাঝে মাঝে ভারতীয় উপমহাদেশে মধ্য এশিয়া এবং ভারতীয় উপমহাদেশের উত্তর-পশ্চিম অংশগুলির মধ্যে একটি সীমানা অঞ্চল হিসাবে অন্তর্ভুক্ত করা হয়, তখন আফগানিস্তানের সামাজিক-ধর্মীয় ইতিহাস তুর্কি-প্রভাবিত মধ্য এশিয়ার সাথে আরও ঘনিষ্ঠভাবে সম্পর্কিত ছিল।  মালদ্বীপ, উপদ্বীপের দক্ষিণ-পশ্চিমে একটি ছোট দ্বীপপুঞ্জের সমন্বয়ে গঠিত একটি দ্বীপ দেশ, যদিও এটি ভারতীয় উপমহাদেশের একটি অংশ হিসেবে বিবেচিত হয়, কখনও কখনও আন্তর্জাতিক মুদ্রা তহবিল সহ উৎসগুলি ভারতীয় উপমহাদেশ থেকে দূরে দ্বীপগুলির একটি গ্রুপ হিসাবে উল্লেখ করে।
ক্রিসেন্ট জুট মিলস লিমিটেড
ক্রিসেন্ট জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল। এই মিলটি বাংলাদেশের সবচেয়ে বড় পাটকল হিসাবে পরিচিত।
অবস্থান
বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।
ইতিহাস
এই শিল্প প্রতিষ্ঠানটি ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ১১৩.০৩ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
উৎপাদিত পণ্য
এছাড়াও এখানকার বিশেষায়িত প্রিমিয়াম লেমিনেশন প্লান্ট (পিএলপি)'এ মিলের তাঁতে তৈরি হেশিয়ান চটের ওপর পিএলপি মেশিনের মাধ্যমে লেমিনেটিং করে ১০ কেজি ও ২০ কেজি ওজনের দ্রব্য ধারণক্ষমতাসম্পন্ন পাটের লেমিনেশন ব্যাগ এবং স্লাইবার ক্যানশীট নামে দু’ধরনের পণ্য উৎপান করা হচ্ছে।
শুক্রাণু ব্যাংক
থাম্ব|326x326পিক্সেল| ইলেকট্রন মাইক্রোস্কোপে নিষিক্তকরণ প্রক্রিয়ায় শুক্রাণু ও ডিম্বাণু শুক্রাণু ব্যাংক বা স্পার্ম ব্যাংক, বীর্য ব্যাংক, বা ক্রায়োব্যাংক হল একটি সুবিধা বা উদ্যোগ যা মানুষের বীর্য ক্রয়, সঞ্চয় এবং বিক্রি করে। শুক্রাণু দাতা হিসাবে পরিচিত পুরুষদের দ্বারা বীর্য উত্পাদিত এবং বিক্রি করা হয়। শুক্রাণু যৌন সঙ্গী ছাড়া গর্ভাবস্থা বা গর্ভধারণ অর্জনের উদ্দেশ্যে অন্যান্য ব্যক্তির দ্বারা বা তাদের জন্য ক্রয় করা হয়। শুক্রাণু দাতার দ্বারা বিক্রি করা শুক্রাণু দাতা শুক্রাণু হিসাবে পরিচিত।